wickkiey/tamil-wikipedia-markdown huggingface dataset:
# கிள்ளை


**கிள்ளை** (ஆங்கிலம்:**Killai**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், சிதம்பரம் வட்டத்தில் இருக்கும் ஒரு பேரூராட்சி ஆகும்.  

## அமைவிடம்
கடலூர் - சிதம்பரம் வழித்தடத்தில் அமைந்த கிள்ளை பேரூராட்சி, மாவட்டத் தலமையிடமான கடலூரிலிருந்து 46 கி.மீ. தொலைவிலும்; சிதம்பரத்திலிருந்து 12 கி.மீ. தொலைவிலும் உள்ளது.  

## பேரூராட்சியின் அமைப்பு
15.36 சகி.மீ. பரப்பும் , 15 பேரூராட்சி மன்ற உறுப்பினரகளையும், 72 தெருக்களையும் கொண்ட இப்பேரூராட்சி சிதம்பரம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,359 வீடுகளும், 13,608 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 77% மற்றும் பாலின விகிதம் 1,000 ஆண்களுக்கு, 986 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 2,559 மற்றும் 1,677 ஆகவுள்ளனர்.
# செயற்கை உயிரணு

**செயற்கை உயிரணு** அல்லது **செயற்கை உயிரி** (*Artificial cell*) என்பது செயற்கை வேதிப் பொருட்களால் உருவாக்கப்பட்ட ஒரு உயிரணு ஆகும்.  

## 2010 அறிவிப்பு
2010 வரைக்கும் மற்ற உயரணுக்களில் இருந்தே, உயிரணுப் பிரிவு மூலம் பிற உயிரணுக்கல் உருவாக்கப்பட்டன. 2010 இல் முதன் முறையாக கணினியில் வடிவமைக்கப்பட்ட டி.என்.ஏ மரபுத் தரவுகளுக்கு ஏற்ப வேதிப் பொருட்களால் உருவாக்கப்பட்ட synthetic genome ஒரு பக்டீரியாக்கு transplanted செய்து, புதுவையான உயிரணுக்களை உற்பத்தி செய்வதில் உயிரியலாளர்கள் வெற்றி கண்டுள்ளார்கள். இது செயற்கை உயிரணு உருவாக்கத்தில் ஒரு முக்கிய மைல்கல்லாகக் கருதப்படுகிறது.
# நினைவெல்லாம் நித்யா


**நினைவெல்லாம் நித்யா** (*Ninaivellam Nithya*) 1982 ஆம் ஆண்டில் வெளிவந்த இந்தியத் தமிழ்த் திரைப்படமாகும்.  

ஸ்ரீதர் இயக்கத்தில் வெளிவந்த இத்திரைப்படத்தில், முத்துராமன் மகனான கார்த்திக் உடன் ஜெமினி கணேசன் மகளான ஜீஜி இணைந்து நடித்திருந்தார். ஜீஜி நடித்த ஒரே படம் இதுவேயாகும். வர்த்தக ரீதியாக வெற்றியடையாத இப்படத்துடன் திரையுலகிலிருந்து விலகி விட்ட ஜீஜி, பின்னர் மருத்துவத் துறையில் ஈடுபட்டு எய்ட்ஸ் விழிப்புணர்வு தொடர்பான துறையில் மிகுந்த அளவு பணியாற்றியுள்ளார்.  

## நடிகர்கள்
- கார்த்திக்- சந்துரு
- ஜீஜி- நித்யா
- நிழல்கள் ரவி- தியாகு
- நிதர்ஷன்- குகநேசன்

## இசை
இத்திரைப்படத்திற்கு இளையராஜா இசையமைத்திருந்தார். வர்த்தக ரீதியாக இப்படம் வெற்றி அடையாது போயினும், இளையராஜாவின் இசையிலும், வைரமுத்துவின் வரிகளிலும் இதன் பாடல்கள் மிகுந்த பிரபலம் ஆயின. "பனி விழும் மலர்வனம்", "ரோஜாவைத் தாலாட்டும் தென்றல்" போன்ற பாடல்கள் இன்றளவும் மேடைகளிலும், தொலைக்காட்சி இசை நிகழ்ச்சிகளிலும் பாடப்பெறுகின்றன. ஹம்சநாதம் என்னும் கருநாடக இசை இராகத்தின் மீதாக அமைந்த "கன்னிப்பொண்ணு கைமேல" என்னும் பாடல் கிராமிய இசை முறைமையில் அமைந்துள்ளது அதன் தனிச் சிறப்பு. "பனி விழும் மலர்வனம்" பாடல் சலநாட என்னும் கருநாடக இசை இராகத்தில் அமைந்துள்ளது.  

| **இல.** | **பாடல்** | **பாடகர்(கள்)** | **வரிகள்** | **நீளம் (நிமிட:நொடிகள்)** |
| --- | --- | --- | --- | --- |
| 1 | கானல் நீர் போல் | எஸ். ஜானகி | வைரமுத்து | 04:12 |
| 2 | கன்னிப் பொண்ணு | மலேசியா வாசுதேவன், பி. சுசீலா | 04:23 |  |
| 3 | நீதானே எந்தன் | எஸ். பி. பாலசுப்பிரமணியம் | 04:26 |  |
| 4 | நினைவெல்லாம் நித்யா | எஸ். பி. பாலசுப்பிரமணியம் | 01:31 |  |
| 5 | பனிவிழும் மலர்வனம் | எஸ். பி. பாலசுப்பிரமணியம் | 04:30 |  |
| 6 | ரோஜாவைத் தாலாட்டும் | எஸ். பி. பாலசுப்பிரமணியம், எஸ். ஜானகி | 04:13 |  |
| 7 | தோளின் மேலே | எஸ். பி. பாலசுப்பிரமணியம் | 04:25 | } |
# கிழக்கே போகும் ரயில்


**கிழக்கே போகும் ரயில்** 1978 ஆம் ஆண்டு வெளிவந்த தமிழ்த் திரைப்படமாகும். பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம். இத்திரைப்படத்தில் சுதாகர், எம். ஆர். ராதிகா மற்றும் பலர் நடித்திருந்தனர். இப்படம் வணிக அடிப்படையில் பெரும் வெற்றி அடைந்தது. திரையரங்குளில் 365 நாட்கள் ஓடியது. இப்படம் *தூர்ப்பு வெள்ளே ரைலு* (*తూర్పు వెళ్ళే రైలు*) என்ற பெயரில் 1979 இல் தெலுங்கில் மறுஆக்கம் செய்யப்பட்டது. பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம் "கிழக்கே போகும் ரயில்".  

கிராமியச் சூழலில் பெருமளவில் வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகவும், இன்றளவும் வெற்றிகரமான தொலைக்காட்சித் தொடர் தயாரிப்பாளராகவும் விளங்கி வரும் ராதிகா அறிமுகமானார். அவரது முதற்படத்தைப் போலவே, கிராமியச் சூழலில் அநேகமாக வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகப் பல வருடங்களுக்கு விளங்கி, இன்றளவும் வெற்றிகரமான தொலைக்காட்சித் தொடர் தயாரிப்பாளராக விளங்கி வரும் ராதிகா அறிமுகமானார். நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலை சுவைபடவும் இயற்கையாகவும் சித்தரித்த இப்படம் வர்த்தக ரீதியாகவும் பெரும் வெற்றி அடைந்தது. இப்படத்தில் பாக்கியராஜ் உதவி இயக்குநராகப் பணியாற்றினார்.  

### கதை
நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலே இத்திரைப்படத்தின் கதைக்களமாகும்.  

இளையராஜா இசையில் இப்படத்தின் பாடல்கள் அனைத்துமே பெரும் அளவு பிரபலமாயின. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.  

### பாத்திரங்கள்
- பரஞ்சோதியாக சுதாகர்
- பாஞ்சாலியாக ராதிகா சரத்குமார்
- பட்டாளத்தாராக விஜயன்
- பாஞ்சாலியின் சகோதரி கருத்தம்மாவாக காந்திமதி
- பஞ்சாயத்து உறுப்பினராக ஜனகராஜ்

### ஒலிப்பதிவு

இந்தப் படத்தின் பின்னணி இசையையும் பாடல்களையும் இளையராஜா இயற்றியிருந்தார். இப்படத்தின் பாடல்கள் அனைத்துமே பெரும்புகழ் பெற்றன. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.  
| எண் | பாடல் | பாடகர்கள் | பாடலாசிரியர் | நேரம் |  |
| --- | --- | --- | --- | --- | --- |
| 1 | "கோவில் மணியோசை" | மலேசியா வாசுதேவன்
எஸ். ஜானகி | கண்ணதாசன் | 4:39 |  |
| 2 | "மாஞ்சோலைக் கிளிதானோ" | பி. ஜெயச்சந்திரன் | முத்துலிங்கம் (கவிஞர்) | 4:40 |  |
| 3 | "பூவரசம்பூ பூத்தாச்சு" | எஸ். ஜானகி | கங்கை அமரன் | 4:42 |  |
| 4 | "மலர்களே" | மலேசியா வாசுதேவன்
எஸ். ஜானகி | சிற்பி பாலசுப்ரமணியம் | 4:04 | } |
# உதுமானிய கலீபகம்


**உதுமானிய கலீபகம்** (ஒட்டோமன் கலீபகம், *Ottoman Caliphate*, துருக்கிய: Hilâfet makamı) இசுலாமிய கலீபகங்களின் வரிசையில் அமையப்பெற்ற கடைசி கலீபகம் ஆகும். துருக்கிய ஒட்டோமன் பேரரசின் ஒரு அங்கமாக இது இருந்தது. ஒட்டோமன் பேரரசின் எட்டாவது சுல்தானான முதலாம் சலீம், 1517ல் மேற்கொண்ட போர் நடவடிக்கைகளை அடுத்து எகிப்தின் மாம்லுக் பேரரசு முடிவுக்கு வந்தது. இதனை அடுத்து அந்த அந்த பேரரசின் பாதுகாப்பில் இருந்த அப்பாசியக் கலீபகத்தின் கடைசி கலீபாவான மூன்றாம் அல்முத்தவக்கில் துருக்கியின் இசுதான்புல் நகரில் சிறைவைக்கப்பட்டார். அங்கு அவர் தனது கலீபா பதவியையும் அதற்கான முத்திரையையும் முதலாம் சலீமிடம் கையளித்ததை அடுத்து, உதுமானிய கலீபகம் ஆரம்பமாகியது. இதையடுத்து 1517ல் முதலாம் சலீம் தன்னை முதலாம் உதுமானிய கலீபாவ அதிகாரப்பூர்வமாக அறிவித்துக் கொண்டார்.  

உதுமானிய கலீபகம் அராபியர் அல்லாதவர்களால் ஆளப்பட்ட ஒரே கலீபகம் ஆகும். இவர்களின் ஆட்சியில் மெக்கா மதினா போன்ற முக்கிய இசுலாமிய புனிதத்தலங்கலும் கைப்பற்றப்பட்டன. மேலும் இவர்களின் ஆட்சியிலேயே கலீபகம் என்பது மதத்தலைமை என்பதையும் தாண்டி அரசியல் தலைமை என்ற முக்கியத்துவத்தையும் பெற்றது. ஐரோப்பா மற்றும் உருசியா ஆகிய பகுதிகளில் வாழ்ந்த இசுலாமியர்களின் உரிமைகளை பாதுகாப்பதில் இவர்களின் ஆட்சி முக்கியப் பங்கு வகித்தது.  

சுமார் நான்கு நூற்றாண்டுகள் வரை தொடர்ந்த இந்த கலீபகம் முதலாம் உலகப் போரில் ஒட்டோமன் பேரரசு தோல்வியை சந்தித்ததை அடுத்து வீழ்ச்சியடையத் தொடங்கியது. இதன் கடைசி கலீபாவான இரண்டாம் அப்துல் மசீத் 1924ல் இறந்ததை தொடர்ந்து இந்த கலீபகம் முடிவுக்கு வந்தது. இதையடுத்து முசுத்தபா கமால் அத்தாதுர்கின் தலைமையில் அமைக்கப்பட்ட துருக்கிய தேசிய இயக்கம், மத சார்பற்ற துருக்கியை அமைப்பதின் ஒரு அங்கமாக இசுலாமிய கலீபா பதவியை ரத்து செய்தது.
# பதினாறு வயதினிலே



***பதினாறு வயதினிலே*** 1977 ஆம் ஆண்டில் வந்த தமிழ்த் திரைப்படமாகும்.  
இப்படம் தமிழ்த் திரைப்பட வரலாற்றில் புதிய திருப்பம் ஒன்றை உருவாக்கியது, முன்னணி நட்சத்திரங்களான கமல்ஹாசன், ஸ்ரீதேவி, ரஜினிகாந்த் நடிப்பில் பாரதிராஜா இயக்கத்தில் வெளியான இத்திரைப்படம் 175 நாட்கள் மேல் வெற்றிகரமாக ஓடியது.  

இத்திரைப்படம் தெலுங்கில் '16 வயசு' மற்றும் இந்தியில் 'சொல்வ சவன்' எனும் பெயரில் மீண்டும் எடுக்கப்பட்டது, ஸ்ரீதேவி அனைத்து மொழியிலும் கதாநாயகியாக நடித்தார், ஸ்ரீதேவியின் முதல் இந்தி மொழி திரைப்பட கதாநாயகி அறிமுகமாகும்.  

## வகை
கிராமப்படம் / கலைப்படம்  

## கதைச் சுருக்கம்

கிராமத்துச் சூழலில் அமைந்த இக்கதையில் கமலஹாசன் சப்பாணி என்னும் கால்விளங்காதவன் வேடமேற்று வெள்ளந்தியான குணசித்திரப் பாத்திரத்தில் நடித்திருந்தார். கிராமத்திலேயே மிக அதிகம் படித்தவளாக, 'பத்தாம் வகுப்பு தேர்ச்சி'யாகி விட்ட மயிலிடம் (ஸ்ரீதேவி) ஒரு தலைக் காதல் கொண்டிருக்கிறார். அவளோ கிராமத்திற்கு வரும் மருத்துவ இளைஞனிடம் மனதை பறிகொடுத்திருக்கிறாள். ஒரு கட்டத்தில் அந்த மருத்துவன் காதலிப்பது தன்னையல்ல, தனது பதினாறு வயதையே என்று அவள் உணர்கையில், அவளது தாய் இறக்கிறாள். அனாதையாக நிற்கும் மயிலுக்கு தானே ஆதரவாக சப்பாணி துணை நிற்கிறான்.  

ஒரு முறை மயிலிடம் அவமானப்படுகிற பரட்டை (ரஜனிகாந்த்) அவளது பெண்மையைச் சூறையாட முயல்கையில், ஓணானைக் கூட கொல்வதைப் பார்க்கச் சகிக்காத சப்பாணி, ஆத்திரமிகுதியில் பரட்டையைக் கொலை செய்ய, கைதாகிச் செல்லும் அவனுக்காக காத்திருக்கிறாள் மயில்.  

## நடிகர்கள்
- கமல்ஹாசன் - சப்பாணி / கோபால கிருஷ்ணன்
- ஸ்ரீதேவி - மயிலு
- ரஜினிகாந்த் - பரட்டை
- காந்திமதி - குருவம்மா
- சத்யஜித் - மருத்துவர்
- கவுண்டமணி - கூத்து
- பாக்யராஜ்
- 'ஜெமினி' ராஜேஸ்வரி

## தயாரிப்பு
தயாரிப்பாளர் எஸ். ஏ. ராஜ்கண்ணு பாரதிராஜாவிடம் கதை கேட்டுள்ளார். பாரதிராஜா மூன்று விதமான கதைகளைக் கூறியுள்ளார். இசை சம்பந்தப்பட்ட கதை ஒன்று, சிகப்பு ரோஜாக்கள் கதை ஒன்று, அடுத்து 'மயில்' என தலைப்பிடப்பட்ட கதை ஒன்று. இதில் மயில் கதாபாத்திரம் உள்ள கதையை ராஜ்கண்ணு தேர்ந்தெடுத்தார். பாரதிராஜாவிடம் ஐந்து ரூபாய் முன்பணமாக கொடுத்து, இப்படத்தை வண்ணப்படமாக எடுக்க வேண்டும் என கோரிக்கையும் வைத்தார். கண்ணதாசன், ஆலங்குடி சோமு மற்றும் கங்கை அமரன் ஆகியோர் பாடல்வரிகளை எழுதியுள்ளனர். *இ.எம்.ஐ* நிறுவனம் ஒலிநாடாவை வெளியிட்டது.  

இளையராஜா மாலை மலர் பத்திரிக்கையில் அளித்த பேட்டியில் "கண்ணதாசன் அப்போது ஒரு பாட்டுக்கு ஆயிரமோ ஆயிரத்து ஐநூறோ வாங்கிக் கொண்டிருப்பார். நான் கவிஞரின் உதவியாளர் கண்ணப்பனிடம், இது சின்னக் கம்பெனி படம். பாட்டுக்கு 750 ரூபாய் வாங்கிக்கச் சொல்லுங்க என்றேன்," என்று தெரிவித்துள்ளார்.  

| **எண்** | **பாடல்** | **பாடகர்கள்** | **பாடலாசிரியர்** | **நீளம்(நி:நொ)** |  |
| --- | --- | --- | --- | --- | --- |
| 1 | ஆட்டுக்குட்டி முட்டை இட்டு | மலேசியா வாசுதேவன், எஸ். ஜானகி | கண்ணதாசன் | 4:20 |  |
| 2 | சோளம் விதைக்கையிலே | இளையராஜா | கண்ணதாசன் | 4:34 |  |
| 3 | மஞ்சக்குளிச்சி அள்ளிமுடிச்சி | எஸ். ஜானகி | ஆலங்குடி சோமு | 4:26 |  |
| 4 | செந்தூரப் பூவே | எஸ். ஜானகி | கங்கை அமரன் | 3:33 |  |
| 5 | செந்தூரப் பூவே (சோகம்) | எஸ். ஜானகி | 0:40 |  |  |
| 6 | செவ்வந்திப் பூமுடிச்ச சின்னக்கா | மலேசியா வாசுதேவன், பி. சுசீலா | கண்ணதாசன் | 4:34 | } |
# வலைவாசல்:உயிரியல்/Intro


**உயிரியல்** என்பது உயிர் வாழ்வன பற்றிய அறிவியலாகும். இது உயிரமைப்புகளுடைய இயல்புகள் மற்றும் நடத்தைகள், எப்படி உயிரின வகைகளும், தனிப்பட்ட உயிரினங்களும் தோற்றம் பெற்றன, அவை தங்களுக்குள் ஒன்று மற்றொன்றுடனும், சூழலுடனும் கொண்டுள்ள தொடர்புகள் என்பன பற்றிக் கருத்தில் கொள்கிறது. உயிரியலானது சகல உயிரினங்களினதும் கட்டமைப்பு, தொழிற்பாடு, வளர்ச்சி, தோற்றம், கூர்ப்பு, பரம்பல், மற்றும் பாகுபாட்டை ஆராய்கின்றது.
# வலைவாசல்:உயிரியல்/Selected article



**ரைபோசோம்கள்** அல்லது **ஐங்கரிமக் கருக்காடியகங்கள்** என்பன நிலைக்கருவுள்ள எல்லா உயிரணுக்களின் உள்ளும் காணப்படும் ஒரு நுண்ணுறுப்பு. இதன் இயக்கத்தாலேதான் டி.என்.ஏ-வில் உள்ள குறிப்புகள் உயிரணுக்களாக உருவெடுக்கின்றன. ரைபோசோம்கள் விளைவிக்கும் புரதங்கள் எல்லா உயிரிகளின் வேதியியல் வினைகளையும் கட்டுப்படுத்துகின்றன.  

ரைபோசோம்கள் டி.என்.ஏ இழைத்தொடரின் குறியீடுகளைக்கொண்டு குறிப்பிட்ட புரதங்களை உருவாக்கப் பயன்படும் அமைப்பாகும் இந்தப் புரதங்கள் உருவாக்கும் ரைபோசோம்களில் (ஐங்கரிமக் கருக்காடியகங்களில் 50 உக்கும் மேலான வெவ்வேறு வகைப் புரதங்களும் *ரைபோச்சோமிய ஆர்.என்.ஏ* எனப்படும் பொருள்களும் இருக்கும். ரைபோசோமிலேயே உள்ள புரதங்களை ரைபோசோமியப் புரதங்கள் (ribosomal proteins) என்பர்.
# வலைவாசல்:உயிரியல்/Selected picture


மிகப் பெரிய உயிரினக் குழுக்களில் பூஞ்சைகளும் (Fungi) ஒன்று. தொடக்கத்தில் தாவர இராச்சியத்தைச் சேர்ந்ததாகக் கருதப்பட்ட பூஞ்சைகள், பின்னர் தாவரங்கள், விலங்குகள் போல தனிப்பெரும் உயிர் இராச்சியமாக வகைப்படுத்தப்பட்டன. பூமியில் எல்லா வகை சுற்றுச்சூழல்களிலும் பூஞ்சைகள் காணப்படுகின்றன. பல முக்கியமான புல்லுருவிகள் மற்றும் சிதை மாற்றம் செய்யும் உயிரினங்கள் பூஞ்சை இராச்சியத்தில் உள்ளன. படத்தில் காணப்படுவது ஆரஞ்சு புல்லுருவி வகைப் பூஞ்சை
# வலைவாசல்:உயிரியல்/Selected biography


புகழ்பெற்ற புலி வேட்டைக்காரரான **ஜிம் கார்பெட்** (ஜூலை 25, 1875- ஏப்ரல் 19, 1955) இமயமலைத் தொடரில் உள்ள குமாவுன் மலையில் அமைந்துள்ள கோடைவாழிடமான நைனி தாலில் பிறந்தவர். ஆங்கில வம்சாவளியினர். இயற்கையைப் பேணுவதில் ஆர்வம் மிகக்கொண்டிருந்தவர்.புலிகள் மற்றும் சிறுத்தைப்புலிகள் பற்றிய இவரது நூல்களுக்காகப் புகழ்பெற்றவர்.  
1907க்கும் 1935க்கும் இடையே, மனிதர்களைக் கொன்று வந்த 12 புலிகளை வேட்டையாடி குமாவுன் பகுதி மக்களால் காவல் தெய்வமாகவேக் கொண்டாடப்பட்டார். இந்த 12 புலிகளும் ஏறத்தாழ ஆயிரத்து முந்நூற்றூவரின் மரணத்துக்குக் காரணமானவை. இவர் முதன்முதலில் வேட்டையாடிய சம்பாவத் புலி மட்டும் 436 ஆவணப்படுத்தப்பட்ட மரணங்களுக்குக் காரணமானது.கடத்தல்காரன் ஒருவனால் சுடப்பட்ட நிலையில் இரைதேட வழியின்றி நானூற்றுக்கும் மேற்பட்ட மனிதர்களைக் கொன்றிருந்த பானார் சிறுத்தைப்புலியையும் கொன்றார். கடைசியாக, இவர் தனது 63வது வயதில் ஆண்புலி போலக் குரல் தந்து ஈர்த்து ஒரு பெண்புலியைக் கொன்றார்.
# காயத்ரி மந்திரம்



**காயத்திரி மந்திரம்** எனப்படுவது ‘சாவித்திரி மந்திரம்’ என்றும் கூறப்படுகிறது. விசுவாமித்திரர் என்ற முனிவர் இயற்றியதாகக் கூறப்படும் (ரிக் வேதத்தின்) மூன்றாவது மண்டலத்தில் (3.62.10) உள்ள ஓர் அருட்பாடல் காயத்திரி மந்திரம் ஆகும். இம்மந்திரமானது ஒரு வேண்டுதல் அல்லது தினசரி பிரார்த்தனையாக உள்ளது.  

## காயத்திரி மந்திரமும் அதன் விளக்கமும்

காயத்திரி மந்திரம் பதினொரு சொற்களைக் கொண்டது :  
:"ஓம் பூர்புவ: ஸ்வ: தத்ஸவிதுர்வரேண்யம்  
பர்க்கோதேவஸ்ய தீமஹி  
தியோ யோ ந: ப்ரசோதயாத் !!"  

காயத்திரி மந்திரத்தின் விளக்கம்:  
பூர்லோகம், புவர்லோகம், ஸ்வர லோகம் ஆகிய மூன்று உலகங்களையும் படைக்க காரணமான ஒளி பொருந்திய, வணக்கத்திற்குரியவரை நாங்கள் தியானிக்கிறோம். நாங்கள் மேலான உண்மையை உணர அந்தப் பரம்பொருள் எங்களது அறிவை ஊக்குவிக்கட்டும்.  

உபநயனம் செய்யப்பட்டவர்கள் நாள்தோறும் காயத்திரி மந்திரத்தை ஜெபிக்க வேண்டும். வேத மந்திரங்கள் அனைத்துமே செய்யுளைப் போல் உச்சரிப்பதற்கு ஏற்றபடி ஒலியின் அளவை உடையவை. ‘காயத்திரி’ என்னும் ஒலியின் அளவைக் கொண்டு இந்த மந்திரம் இயற்றப்பட்டதால் இதற்கு “காயத்திரி மந்திரம்” என்ற பெயர் ஆயிற்று.  

ஒவ்வொரு கடவுளரை தியானிக்க தனித்தனி காயத்திரி மந்திரங்கள் உள்ளது.  

காயத்திரி மந்திரத்தின் பொருளைப் பாரதியார் தான் பாடிய பாஞ்சாலி சபதத்தில் (பாடல் எண்; 153)பின்வருமாறு பாடியுள்ளார்.  

:"செங்கதிர்த் தேவன் சிறந்த ஒளியினைத் தேர்கின்றோம்  
:அவன் எங்களறிவினைத் தூண்டி நடத்துக"  

காயத்ரி மந்திரத்தின் பதவாரியான பொருள் பின்வருமாறு:  

யோ -எவர்  

ந -நம்முடைய  

தியோ -புத்தியை  

தத் -அப்படிப்பட்ட  

ப்ரசோதயாத் -தூண்டுகிறாரோ  

தேவஸ்ய -ஒளிமிக்கவராக  

ஸவிது -உலகைப் படைத்த  

வரேண்யம் -மிகவும் உயர்ந்ததான  

பர்கோ -சக்தியை  

தீமஹி -தியானிக்கிறோம்  

நமது புத்தியை இயங்கச் செய்யும் பரமாத்மாவை நாம் வணங்குவோம் என்பது சுருக்கமான பொருள். காயத்ரி மந்திரத்தின் சிறப்பை உலகுக்கு உணர்த்தியவர் பிரம்ம ரிஷி விஸ்வாமித்திரர்.
# வலைவாசல்:உயிரியல்/Did you know


- ஒற்றை உயிரணு நுண்ணுயிர் ஆர்க்கீயாக்கள் முதன்முதலாக எரிமலை வெப்ப நீரூற்றுகளில் கண்டுபிடிக்கப்பட்டன.

- சுருட்டைவிரியன் நச்சு குருதி சிவப்பணுக்களை அழிக்கும் குருதி நச்சு (hemotoxin) வகையைச் சேர்ந்தது.

- இந்திய அளவில் மிகக் குறைந்த அளவு குழந்தைகள் இறப்பு உள்ள விகிதம் உள்ள மாநிலம் கேரளா. இதன் விகிதம் 13. அதிகம் உள்ள மாநிலம் மத்திய பிரதேசம். இதன் விகிதம் 72. இந்திய சராசரி 55.

- உலகில் நிகழும் ஒளிச்சேர்க்கையால் மரஞ்செடிகொடிகளும், பாசிகளும், பாக்டீரியாக்களும் மொத்தம் 100,000,000,000 டன் கார்பன்-டை-ஆக்சைடு தனை உயிரகப் பொருளாக (biomass) ஆண்டுதோறும் மாற்றுகின்றன.
# சாம்பல் தலை தாழைக்கோழி



**சாம்பல் தலை தாழைக்கோழி** அல்லது **மயில்கால்** கோழி அல்லது **சேமன்கோழி** (*Western swamphen*) என்பது கோழியை ஒத்த உருவத்தை உடைய பறவையாகும். இது மத்திய கிழக்கு மற்றும் இந்திய துணைக்கண்டத்தில் இருந்து தெற்கு சீனா மற்றும் வடக்கு தாய்லாந்து வரை உள்ள சதுப்பு நிலங்களில் உள்ள இனமாகும். இது **நீலத் தாழைக் கோழி**யின் கிளையினமாகக் கருதப்பட்டது, ஆனால் 2015 இல் தனி இனம் என்ற நிலைக்கு உயர்த்தப்பட்டது. இன்று நீலத் தாழைக் கோழி ஒரு மிகையினமாகக் கருதப்படுகிறது. மேலும் இதன் ஆறு கிளையினக் குழுக்களில் ஒவ்வொன்றும் தனி இனங்களாக கருதப்படுகின்றன.  

1990 களின் பிற்பகுதியில், புளோரிடாவின் பெம்ப்ரோக் பைன்சில் உள்ள பறவை வளர்ப்பிடத்தில் இருந்து தப்பித்தன் காரணமாக, சாம்பல் தலை தாழைக்கோழி வட அமெரிக்காவிற்கு அறிமுகமானது. மாநில வனவிலங்கு உயிரியலாளர்கள் இந்தப் பறவைகளை அழிக்க முயன்றனர், ஆனால் இவை பெருகிவிட்டன. இப்போது தெற்கு புளோரிடாவின் பல பகுதிகளில் இவை காணப்படுகின்றன. பறவையியல் அதிகாரிகள் இந்தப் பறவைகள் வாழும் முக்கியப் பகுதியாக புளோரிடாவின் அவிஃபானா மாறும் என்று கருதுகின்றனர். இது பிப்ரவரி 2013 இல் அமெரிக்க பறவைகள் சங்கத்தின் சரிபார்ப்புப் பட்டியலில் சேர்க்கப்பட்டது.  

## வகைபிரித்தல்

போர்பிரியோ பேரினத்தைச் சேர்ந்த 15 இனங்களில் சாம்பல் தலை தாழைக்கோழி ஒன்றாகும். இது 2015 ஆம் ஆண்டு வரை நீலத் தாழைக்கோழியின் கிளையினமாக வகைப்படுத்தப்பட்டது. அப்போது ஊதா தாழைக்கோழி இனங்கள் குழு ஆறு இனங்களாக பிரிக்கப்பட்டது.  

### துணையினங்கள்

- P. p. poliocephalus- <small>Latham, 1801</small>: பரிந்துரைக்கபட்ட துணையினங்கள் இந்தியா ( அந்தமான் நிக்கோபார் தீவுகள் உட்பட) மற்றும் இலங்கையில் இருந்து தெற்கு சீனா மற்றும் வடக்கு தாய்லாந்து வரை காணப்படுகிறது.
- P. p. seistanicus- <small>Zarudny and Härms, 1911</small>: ஈராக்கு மற்றும் தெற்கு ஈரானில் இருந்து பாக்கித்தான், ஆப்கானித்தான், மற்றும் வடமேற்கு இந்தியா வரை காணப்படுகிறது. புளோரிடாவிலும் அறிமுகப்படுத்தப்பட்ட பறவைகள் உள்ளன.
- P. p. caspius- <small>Hartert, 1917</small> : காசுப்பியன் கடல், வடமேற்கு ஈரான், துருக்கிக்கு அருகில் காணப்படுகிறது.
# விக்கிப்பீடியா:முதற்பக்கக் கட்டுரைகள்/மே 24, 2010

**வைணு பாப்பு வானாய்வகம்** என்பது இந்திய வானியற்பியல் நிலையத்தின் முதன்மை வானாய்வகமாகும். தமிழ்நாட்டின் வாணியம்பாடி அருகேயுள்ள காவலூரில் அமைந்துள்ளது இவ்வானாய்வகம். இங்குள்ள வைணு பாப்பு தொலைநோக்கி என்று பெயரிடப்பட்டுள்ள 2.34 மீட்டர் விட்டமுடைய தொலைநோக்கி ஆசியாவிலேயே மிகப்பெரியதாகும்; இது இந்தியாவிலேயே தயாரிக்கப்பட்ட எதிரொளிப்பான் வகையைச் சார்ந்த தொலைநோக்கி ஆகும். இம்மையத்தின் **சாதனை**களாக 1972-இல் வியாழன் கோளின் நிலவான கானிமீடின் வளிமண்டலம் கண்டுபிடிக்கப்பட்டது, 1977-இல் யுரேனசு கோளைச் சுற்றி வளையம் உள்ளது கண்டுபிடிக்கப்பட்டது, 1988-இல் சிறிய கோள் ஒன்று ராஜமோகன் என்ற ஆய்வாளரால் கண்டுபிடிக்கப்பட்டது (அதற்கு கணித மேதை ராமானுசனின் நினைவாக 4130 ராமானுசன் என்று பெயரிடப்பட்டுள்ளது) ஆகியவற்றைக் கூறலாம்.  

---

**எறும்பு** குழுவாக வாழும் ஒரு பூச்சியினமாகும். இவை மிகவும் வியக்கவைக்கும் வகையில் ஒழுங்கமைக்கப்பட்ட சமூக வாழ்வைக் கொண்டிருப்பனவாகும். ஒர் எறும்புக் குழு அல்லது சமூகத்தில் உள்ள எறும்புகளின் எண்ணிக்கை மிகவும் வேறுபடக் கூடியது. ஒவ்வொரு குழுவிலும் பொதுவாக ஒன்று அல்லது ஒரு சில இனப்பெருக்கும் திறன் கொண்ட ‘அரசி' என அழைக்கப்படும் பெண் தனியன்களும், சில இனப்பெருக்கும் திறன் கொண்ட ‘சுரும்புகள்' என அழைக்கப்படும் ஆண் தனியன்களும், இனப்பெருக்கும் திறனற்ற பெரும் எண்ணிக்கையிலான 'வேலையாட்கள்' , ‘போராளிகள்' ஆகத் தொழிற்படும் பெண் தனியன்களும் காணப்படும். இனப்பெருக்கத்திற்காக அரசி எறும்பானது, ஆண் எறும்புகளுடன் புணர்ச்சியை நிகழ்த்த மேலே பறக்கும். புணர்ச்சிக்குப் பின்னர் அவை சிறகுகளை இழந்து, கீழே இறங்கி புதிய ஒரு குழுவை அல்லது சமூகத்தை உருவாக்கத் தயாராகிவிடும். இது போன்ற இனப்பெருக்க பறப்பு தேனீக்களிலும் நடைபெறும். எறும்பின் முதல் நிலையாக முட்டையே கருதப்படும். எல்லாப் பூச்சிகளையும்போல், முட்டைகள் தொடர்ந்த உருமாற்றத்தில், முதலில் குடம்பியாகி, பின்னர் கூட்டுப்புழுவாகி, பின்னர் முழுவளர்ச்சியடைந்த எறும்பாக மாறும். குடம்பி நிலையில் அவை அசைவற்று இருக்குமாதலால், வேலையாட்கள் அவற்றிற்கு உணவூட்டி கவனித்துக் கொள்ளும்.
# விக்கிப்பீடியா:பங்களிப்பாளர் அறிமுகம்/சுந்தர்


சுந்தர், தேடுபொறித் துறையில் பணியாற்றும் தகவல்பெறுநுட்ப வல்லுனர். 2004-ஆம் ஆண்டு முதல் ஆங்கிலம், தமிழ் விக்கிப்பீடியாக்களில் பங்களித்து வருகிறார். மொழியியல், உயிரியலில் ஆர்வம் கொண்டவர். இவர் எழுதியுள்ள கட்டுரைகளில் வெண்பா, மௌடம், புணர்ச்சிப் பரவசநிலை, கிப்பன் பண்டம், பகடிப்பட இயற்பியல், கேண்டரின் கோணல்கோடு நிறுவல்முறை, மாந்தவுருவகம் போன்றவை குறிப்பிடத்தக்கவை. தமிழ் விக்சனரி தானியங்கித் திட்டம் மூலம் ஒரு இலட்சத்துக்கும் மேற்பட்ட சொற்களைத் தமிழ் விக்சனரியில் சேர்த்தது சுந்தரின் ஆகச் சிறந்த பங்களிப்பு ஆகும். மேலும் இவர், மீடியாவிக்கி நுட்பப் பணிகள், விக்கிப்பீடியா பயிற்சிப் பட்டறைகள், கூகுள் மொழிபெயர்ப்புத் திட்டச் சீரமைப்பு, விக்கிப்பீடியா கட்டுரைப் போட்டி ஒருங்கிணைப்பு முதலிய திட்டங்களிலும், விக்கிமீடியா உறவுத் திட்டங்களுடனான தொடர்பிலும் ஈடுபட்டு வருகிறார். 2009-ஆம் ஆண்டு நடைபெற்ற விக்கிமேனியாவில், தமிழ் விக்கிப்பீடியாவின் வளர்ச்சி நிலைகளைப் பற்றிய ஆய்வறிக்கை ஒன்றைப் படித்துள்ளார்.
# வெண்தொண்டை மீன்கொத்தி


**வெண்தொண்டை மீன்கொத்தி** (*Halcyon smyrnensis*) என்பது ஒரு மர மீன்கொத்தி. இது வெண்மார்பு மீன்கொத்தி எனவும் அழைக்கப்படும். மேலும் தமிழில் விச்சிலி, சிச்சிலி, பெருமீன்கொத்தி முதலிய பெயர்களும் உண்டு. இது உலகில் மேற்கில் பல்கேரியா, துருக்கி முதல் கிழக்கில் தெற்காசியா, பிலிப்பைன்சு வரை பரவியுள்ளது. இம்மீன்கொத்திகள் இவை சிறிய ஊர்வன, நிலநீர் வாழிகள், நண்டுகள், சிறு கொறிணிகள் முதலிய பலதரப்பட்ட உணவுகளை இரையாகக் கொள்கின்றன. இனப்பெருக்க காலத்தில் கட்டிடத்தின் உச்சி, மின்கம்பிகள் உள்ளிட்ட எடுப்பான இடங்களில் இருந்து ஒலியெழுப்புகின்றன.  

## வகைப்பாட்டியல்
இதில் ஐந்து துணையினங்கள் உள்ளன:  

- *H. s. smyrnensis* (Linnaeus, 1758) – தெற்கு துருக்கி வடகிழக்கு எகிப்து, ஈராக் முதல் வடமேற்கு இந்தியா வரை
- *H. s. fusca* (Boddaert, 1783) – மேற்கு இந்தியா மற்றும் இலங்கை
- *H. s. perpulchra* Madarász, 1904 – பூட்டான் முதல் கிழக்கு இந்தியா, இந்தோசீனா, மலாய் தீபகற்பம் மற்றும் மேற்கு சாவகம் வரை
- *H. s. saturatior* ஹியூம், 1874 – அந்தமான் தீவுகள்
- *H. s. fokiensis* Laubmann & Götz, 1926 – தெற்கு மற்றும் கிழக்கு சீனா, தைவான் மற்றும் ஆய்னான்

## விளக்கம்
இது ஒரு பெரிய மீன்கொத்தி. 28 செமீ நீளம் வரை வளரும். நன்கு வளர்ந்த நிலையில் இப்பறவையின் முதுகு, இறக்கைகள், வால் ஆகியன பளிச்சென்ற நீலநிறத்தில் இருக்கும். இதன் தலை, தோள், அடிவயிறு பழுப்பு நிறத்திலும் தொண்டையும், மார்புப்பகுதியும் வெள்ளையாக இருக்கும். பறக்கையில் இதன் இறக்கையில் வெள்ளைப் பகுதிகள் தெரியும்.  

## வாழிடமும் பரவலும்
இப்பறவை பல்வேறுபட்ட சூழல்களில் வாழ்கிறது. மரங்கள், கம்பிகள் உள்ள திறந்த சமநிலங்களில் பெரும்பாலும் காணப்படுகிறது. இது மரத்தில் கூடு கட்டாது. மாறாக, மண் பாங்கான இடத்தில், பொந்து போன்ற அமைப்பை ஏற்படுத்தி, அதற்குள் இவை முட்டையிடும். இது இந்தியாவிலுள்ள மேற்கு வங்காள மாநிலத்தின் மாநிலப்பறவையும் ஆகும்.  

## மேற்கோள்
# விக்கிப்பீடியா:பங்களிப்பாளர் அறிமுகம்/மயூரநாதன்


மயூரநாதன், யாழ்ப்பாணத்தைச் சேர்ந்த கட்டடக் கலைஞர். கட்டடக்கலைத் துறையில் முதுநிலைப் பட்டம் பெற்று, ஐக்கிய அரபு அமீரகத்தில் பணியாற்றி வருகிறார். 2003ல் தமிழ் விக்கிப்பீடியா தொடங்கியது முதல் கிட்டத்தட்ட ஓராண்டுக்கும் மேலாக தனியொருவராகப் பங்களித்து இத்திட்டத்துக்கு வித்திட்டவர் மயூரநாதனே. அன்று முதல் கட்டிடக்கலை, வரலாறு, மொழியியல் ஆகிய பல்வேறு ஆர்வத் துறைகளில் 3000 க்கும் கூடுதலான கட்டுரைகளைத் தொடங்கியுள்ளார். இவர் எழுதிய கட்டுரைகளில் கட்டிடக்கலை, யாழ்ப்பாணத்துப் பேச்சுத் தமிழ், முடிச்சு, ஓவியத்தின் வரலாறு, கோயில், யாழ்ப்பாணத்து உணவுப் பழக்கம் போன்றவை குறிப்பிடத்தக்கவை. தமிழ் விக்சனரி, தமிழ் விக்கி மேற்கோள் திட்டங்களின் தொடக்கக் காலத்தில் பங்களித்துள்ள இவர், மீடியாவிக்கி மென்பொருளின் தமிழ் இடைமுக மொழிபெயர்ப்பு உட்பட பல்வேறு வகையான விக்கிப் பணிகளிலும் தொடர்ந்து ஈடுபட்டு வருகிறார்.
# விக்கிப்பீடியா:உங்களுக்குத் தெரியுமா/மே 21, 2010


- **மாக்னசு காள்சன்** (படம்) என்ற நார்வே நாட்டு சதுரங்க வீரர் மிகக்குறைந்த வயதிலேயே (19-வயது) உலக சதுரங்கக் கூட்டமைப்பு (பீடே) தரவரிசைப் பட்டியலில் முதலிடம் பிடித்தவர் என்ற பெருமையைப் பெறுகின்றார்; காரி காஸ்பரோவ், தன் 22-வது வயதில் முதலிடம் பெற்றார்.
- டாக்காவில் நடைபெற்ற 11-வது தெற்காசிய விளையாட்டுகள் - 2010இன் சின்னத்தில் (mascot) தீப்பந்தத்தை ஏந்திய வண்ணாத்திக்குருவி வைக்கப்பட்டிருந்தது.
- செருமனியின் வேந்தர் (அ) பிரதமர் **ஏஞ்செலா மெர்க்கல்** ; பெர்லின் சுவர் இடிக்கப்பட்டதன் பின்னர் செருமனியின் முதல் பெண் வேந்தர் இவரே.
- வளர்ந்த மனிதருக்கு எலும்புகளின் எண்ணிக்கை 206. ஆனால், பிறக்கும் போது 270 எலும்புகள் இருக்கும்; வளர வளர அவை ஒன்றிணைந்து 206 ஆக எண்ணம் மாறுகின்றது.
- உரூபாய் தாள்கள் செய்யப்படுவது மரக்கூழினால் அல்ல; மாறாக, பருத்தியினால் அவை ஆனவை. எனவே தான், காகிதத்தைப் போல தண்ணீரில் உரூபாய் தாள்கள் உருக்குலைந்து போவதில்லை.
- அதன் புறப்பரப்பினின்று தள்ளப்படும் சூரியக் காற்றினால் ஒவ்வொரு வினாடியும் ஏறக்குறைய ஒரு பில்லியன் கிலோ நிறையை இழக்கின்றது **சூரியன்**.
# கொமோடோ டிராகன்



**கொமோடோ டிராகன்** (வாரனஸ் கொமோடோயென்சிஸ்) அல்லது **கொமோடோ உடும்பு** என்பது இந்தோனேசிய நாட்டில் உள்ள கொமோடோ, ரிங்கா, ஃப்ளோர்ஸ், கிலி மோட்டாங் மற்றும் பாடர் ஆகிய தீவுகளில் பெருமளவு காணப்படும் ஒரு உயிரினம் ஆகும். வரானிடே என்ற உடும்பு குடும்பத்தில் அடங்கும் இது உலகின் மிகப்பெரிய பல்லி வகை ஆகும். அரிதான சந்தர்ப்பங்களில் அதிகபட்சமாக 3 மீட்டர் (10 அடி) வளர்ந்து, சுமார் 70 கிலோகிராம் (150 பவுண்டு) எடையுடன் இருக்கும்.  

கொமோடோ டிராகன்கள் பறவைகள் மற்றும் பாலூட்டிகள் ஆகியவற்றைப் பதுங்கியிருந்து வேட்டையாடுகின்றன. பெரிய கோமோடோ டிராகன்களின் முக்கியமான உணவு டிமோர் என்ற ஒருவகை மான் ஆகும். ஆனால் அவை கணிசமான அளவு விலங்குகளின் பிணங்களையே சாப்பிடுகின்றன. அவை சில சமயங்களில் மனிதர்களையும் தாக்குவது உண்டு.  

மே மற்றும் ஆகஸ்ட் மாதங்களுக்கு இடையில் உறவு கொள்ளும் கொமடோ டிராகன்கள் செப்டம்பர் மாதம் முட்டைகளை இடுகின்றன. முட்டைகளை ஏழு முதல் எட்டு மாதங்கள் வரை அடைத்து வைக்கின்றன, ஏப்ரல் மாதத்தில் பூச்சிகள் அதிக அளவில் அதிக அளவில் இருக்கும் போது அவை பொரிக்கின்றன. இளம் கொமோடோ டிராகன்கள் வலுவற்றதாக இருப்பதால் மரங்களில் ஏறி வேட்டையாடுபவர்களிடமிருந்தும், விலங்குகளிடமிருந்தும் பாதுகாப்பாக உள்ளன. அவை 8 முதல் 9 ஆண்டுகளுக்குப் பிறகு முதிர்ச்சியடைகின்றன. கொமோடோ டிராகனின் ஆயுட்காலம் தோராயமாக 30 ஆண்டுகள் ஆகும்.  

மனிதர்களின் செயல்களால் காடுகளில் கொமோடோ டிராகனின் அளவு குறைந்து வருகிறது. மேலும் பன்னாட்டு இயற்கை பாதுகாப்பு சங்கம்(IUCN) அழிவாய்ப்பு இனம் என்ற பட்டியலில் கொமோடோ டிராகன்களைச் சேர்த்துள்ளது. இதனால் அவை இந்தோனேசிய சட்டத்தின் கீழ் பாதுகாக்கப்பட்டு வருகிறது. மேலும் கொமோடோ தேசிய பூங்கா நிறுவி அவற்றைப் பாதுகாக்கும் முயற்சிகளுக்கு இந்தோனேசிய அரசு உதவி செய்தது.  

## விளக்கம்
வயது முதிர்ந்த கொமோடோ டிராகன் வழக்கமாக சுமார் 70 கிலோ (150 பவுண்டு) எடையுள்ளதாக இருக்கிறது. ஆயினும் சிறைப்பிடிக்கப்பட்ட மாதிரிகள் பெரும்பாலும் அதிகமாக எடையைக் கொண்டிருக்கின்றன. கின்னஸ் உலக சாதனைகள் குறிப்பின்படி சராசரியாக வயதுவந்த ஆண் கொமோடோ உடும்பு 79 முதல் 91 கிலோ எடையும், 2.59 மீ (8.5 அடி) அளவும், சராசரியாக பெண் கொமோடோ உடும்பு 68 முதல் 73 கிலோ எடையும் மீ (7.5 அடி) அளவும் கொண்டிருக்கும்.  

கொமடோ உடும்பின் வால் அதன் உடல் அளவிற்கு நீளமாக இருக்கும். அதன் ரம்பம் போன்ற 60 பற்களின் நீளம் 2.5 செமீ (1 அங்குலம்) வரை இருக்கும். ஈறு திசுக்கள் பற்களின் பெரும்பகுதியை மூடியிருப்பதால் அதன் பற்கள் இரத்தச் சாயத்துடன் காட்சியளிக்கும். கொமோடோ உடும்பு ஆழமாகப் பிளவுபட்ட நீளமான மஞ்சள் நிற நாக்கைக் கொண்டுள்ளது. இதன் வலிமையான செதில்களால் ஆன தோல் ஒரு இயற்கையான ஒரு வலைக்கவசம் போல அமைந்துள்ளது.
# கீழ்ப்பாக்கம்



**கீழ்ப்பாக்கம்** (Kilpauk) தமிழ்நாடு தலைநகரம் சென்னையில் அமைந்துள்ள ஓர் இடமாகும். பூந்தமல்லி நெடுஞ்சாலையின் மேற்கில் அமைந்துள்ளது. சேத்துப்பட்டு, எழும்பூர், கெல்லீஸ், அயனாவரம், அண்ணாநகர் மற்றும் புரசைவாக்கம் பகுதிகள் சுற்றுப்புறங்களாக உள்ளன.  

சேத்துப்பட்டு ரயில் நிலையம் மற்றும் கீழ்ப்பாக்கம் மெட்ரோ ரயில் நிலையம், கீழ்ப்பாக்கத்திற்கு அருகில் உள்ளன. சென்னை சர்வதேச விமான நிலையம், 10 கி.மீ. தொலைவில் உள்ளது.  

கீழ்ப்பாக்கம் மருத்துவக் கல்லூரியும் மருத்துவமனையும், கீழ்ப்பாக்கம் மனநல மருத்துவமனையும் இங்கு அமைந்துள்ளன.  

## வெளியிணைப்புகள்
கீழ்ப்பாக்கம் குடியிருப்போர் நல அமைப்பு www.Kilpauk.net  

## சுற்றுப்புறம்

### முக்கிய இடங்கள்

- கீழ்ப்பாக்கம் தோட்டம்
- கீழ்ப்பாக்கம் மனநல மருத்துவமனை
- மேடவாக்கம் டேங்க் ரோடு
- கெல்லீஸ்
- ராமலிங்கபுரம்
- அழகப்பா நகர்
- அயனாவரம்

## சாலைகள்

- கீழ்ப்பாக்கம் தோட்டம் சாலை
- பால்ஃபர் சாலை
- ஓர்ம்ஸ் சாலை
- பூந்தமல்லி நெடுஞ்சாலை
- காவலர் குடியிருப்பு சாலை
- மேடவாக்கம் குளச்சாலை
- டெய்லர்ஸ் சாலை
# விக்கிப்பீடியா:சிறப்புக் கட்டுரைகள் முன்மொழிவு/மாந்தவுருவகம்

### மாந்தவுருவகம்
அடிப்படை உளவியல், மெய்யியல் கருத்தான மாந்தவுருவகத்தைப் பற்றி தமிழ் விக்கிப்பீடியாவில் எழுதுவதற்கு முன்னதாக வேறு எங்கும் தமிழில் எழுதப்பட்டுள்ளதாகத் தெரியவில்லை. இக்கட்டுரையைச் சிறப்புக் கட்டுரையாக அறிவிக்க வேண்டுவதற்கான காரணங்கள்:  
1. அடிப்படைக் கருப்பொருள்
1. விக்கிக்கு வெளியே தமிழில் எழுதப்படாத தலைப்பு
1. பிற மொழி விக்கிக்கள் பலவற்றைக் காட்டிலும் தமிழ் விக்கியில் இக்கட்டுரை நன்கு வளர்ந்துள்ளது
1. போதிய அளவு சான்றுகள் தரப்பட்டுள்ளன
1. இது போன்ற கருத்துக்களில் வழக்கமாக எழுதும் கட்டுரைகள் பெரும்பாலும் ஆங்கில விக்கியைத் தழுவியிருக்கும் நிலை உள்ளது. ஆனால் இக்கட்டுரையில் வேறெந்த விக்கியிலும் இல்லாத எடுத்துக்காட்டுகளும் (குறிப்பாகத் தமிழ்ச்சூழலில் இலக்கியத்தில் இருந்து பெற்றவை) விவரங்களும் உள்ளன.
1. பொருத்தமான, படிப்போரின் ஆர்வத்தைத் தூண்டும், பல தரப்பட்ட படங்கள் உள்ளன.
1. 
:en:Template:FAOL என்ற வார்ப்புருவை ஒத்த ஆங்கில விக்கிக் கட்டுரையின் பேச்சுப்பக்கத்தில் இடுவதன் மூலம் பலரது கவனத்தை ஈர்க்க முடியும். நம் தளத்தைப் பற்றிய மதிப்பும் உயரும். அதே போல :en:Template:Link_FA வார்ப்புருவை கட்டுரையில் இடுவதன் மூலம் அனைத்து மொழி விக்கிக் கட்டுரையிலும் தமிழ்க் கட்டுரைக்கான இணைப்புக்கருகே விண்மீன் குறியும் காட்டப்படும்.

1. இலக்கியம், வரலாறு, உளவியல், மொழி எனப் பல துறைகளில் இருந்தும் தகவல்கள் காட்டப்பட்டுள்ளதால் படிப்பவர்களுக்கு ஆர்வமூட்டவும் மேலும் பல கட்டுரைகளைப் படிக்கத் தூண்டவும் கூடும்.

இருந்தும் இக்கட்டுரையில் வேறு மாற்றங்கள் செய்யப்பட வேண்டும் என்றால் அவற்றையும் செய்வோம். நாம் இணைந்து உரையை எளிமைப்படுத்தினால் நல்லது. -- சுந்தர் <sup>\பேச்சு</sup> 11:48, 27 மே 2010 (UTC)  

#### ஆதரவு
- **ஆதரவு**--அராபத்* عرفات 15:18, 27 மே 2010 (UTC)
- ஆதரவு --சூர்ய பிரகாசு.ச.அ.<sup>உரையாடுக...</sup> 16:56, 18 ஏப்ரல் 2011 (UTC)

#### கருத்துக்கள்
- ஏழாம் எண்ணிட்ட கருத்து அனைத்து சிறப்புக் கட்டுரைகளுக்குமே பொருந்தும் என்பதால் அடித்துள்ளேன். தவிர, கட்டுரையை எளிமைப்படுத்துவதோடு சில சொந்த ஆய்வுகளைக் களைய வேண்டும். ஆகு பெயர்கள் அனைத்தும் மாந்தவுருவகங்களா என்பதைச் சரி பார்க்க வேண்டும். நான் கட்டுரையில் தந்துள்ள எடுத்துக்காட்டு தவறு போலத் தோன்றுகிறது. கடைசி உட்தலைப்பை மாற்ற வேண்டும், எதிரான கருத்துகளோடு பயன்களும் தரப்பட்டுள்ளன. வேறு மாற்றங்கள் தேவை என்றாலும் பரிந்துரைக்க வேண்டுகிறேன். -- சுந்தர் <sup>\பேச்சு</sup> 04:41, 28 மே 2010 (UTC)
- அண்மையில் மேலும் சில சான்றுகளைச் சேர்த்துள்ளேன். இதைச் சிறப்புக்கட்டுரை நிலைக்கு வளர்த்தெடுக்க வேறு என்னென்ன செய்யலாம் என்று கருத்துத் தெரிவித்தால் நன்று. -- சுந்தர் <sup>\பேச்சு</sup> 09:02, 7 மே 2011 (UTC)
# விக்கிப்பீடியா:பங்களிப்பாளர் அறிமுகம்/உமாபதி


இரகுநாதன் **உமாபதி** இலங்கையில் உள்ள அரியாலையில் பிறந்தவர். வவுனியாவில் புவியற்சார் தகவற் தொழில்நுட்பத்தில் பல வருடங்கள் பணியாற்றியவர். 2012 ஆம் ஆண்டுமுதல் மிதிவெடி அபாயக் கல்வி திட்ட ஒருங்கிணைப்பாளர் ஆக கடமையாற்றி வருகிறார். 2005 ஆம் ஆண்டு முதல் பல கணினிசார் கட்டுரைகளைத் தொடங்கியும் மேம்படுத்தியும் வருகிறார். இதில் ஜிமெயில் கட்டுரை குறிப்பிடத்தக்கது. 63 நாயன்மார்களைப் பற்றியும் எழுதியுள்ளார். விக்கிப்பீடியாவில் இலங்கைக்கான இடங்களை அடையாளப்படுத்தும் வரைபடத்தை உருவாக்கியுள்ளார்.
# கம்லா பெர்சாத் பிசெசார்



**கம்லா பெர்சாத் பிசெசார்** (*Kamla Persad-Bissessar*, பிறப்பு: ஏப்ரல் 22, 1952) திரினிடாட் டொபாகோ குடியரசின் ஏழாவதும் தற்போதைய பிரதமரும் ஆவார். இவர் நாட்டின் முதலாவது பெண் பிரதமராக 2010, மே 26 ஆம் நாள் பதவியேற்றார்..  

பெர்சாத்-பிசெசார் ஐக்கிய தேசிய காங்கிரசு கட்சியின் தலைவர் ஆவார். இது மக்கள் கூட்டமைப்பு என்ற ஐந்து-கட்சிக் கூட்டணியின் முக்கிய தலைமைக் கட்சியாகும். 2010 மே 24 இல் நாட்டில் நடந்த பொதுத் தேர்தலில் இக்கூட்டணி பெரும் வெற்றி பெற்றது.  

கம்லா பெர்சாத் நாட்டின் முதலாவது பெண் சட்டமா அதிபராகவும், பதில் பிரதமராகவும், எதிர்க்கட்சித் தலைவராகவும் இருந்தவர்.  

## வாழ்க்கைக் குறிப்பு
இந்திய வம்சாவளியைச் சேர்ந்த கமலா, இலட்சுமி இந்து மகளிர் கல்லூரியில் ஆசிரியையாகப் பணியாற்றினார். மருத்துவர் கிரெகரி பிசெசார் என்பவரைத் திருமணம் புரிந்தார். இவர்களுக்கு ஒரு மகன் உண்டு.  

### அரசியல் வாழ்க்கை
கம்லா 1995 ஆம் ஆண்டில் இருந்து சிப்பாரியா தேர்தல் தொகுதியின் நாடாளுமன்ற உறுப்பினராக இருந்து வருகிறார். 1995 இல் இருந்து நாட்டின் சட்டமா அதிபராகவும் பணியாற்றினார். 2000 ஆம் ஆண்டு டிசம்பர் 22 இல் ஐக்கிய தேசியக் காங்கிரஸ் கட்சி பதவிக்கு வந்த பின்னர் இவர் கல்வி அமைச்சராகப் பொறுப்பேற்றார்.  

2010, ஜனவரி 24 இல் இவர் ஐக்கிய தேசியக் காங்கிரஸ் கட்சியின் தலைவராகத் தேர்ந்தெடுக்கப்பட்டார். பெப்ரவரி 25 இல் இவர் எதிர்க்கட்சித் தலைவரானார்.  

### பிரதமர்
2010, மே 24 இல் இடம்பெற்ற பொதுத் தேர்தலில் தேர்தலில் இவரது எதிர்க்கட்சிக் கூட்டணி அப்போதைய பிரதமர் பாட்ரிக் மானிங் இன் ஆளும் கட்சியை தோற்கடித்ததை அடுத்து, கம்லா நாட்டின் முதல் பெண் பிரதமராகத் தேர்ந்தெடுக்கப்பட்டார்.
# மைக்ரோசாப்ட் சீக்குவல் சர்வர் தரவுத் தள எந்திரம்

**மைக்ரோசாப்ட் சீக்குவல் சர்வர் தரவுத்தள எந்திரம்** மைக்ரோசாப்டினால் விருத்தி செய்யப்பட்ட ஓர் சார் தரவுத்தளமாகும். இது மைக்ரோசாப்ட் சீக்குவல் சர்வர் 7 அல்லது 2000 வசதிகுறைக்கப்பட்ட பதிப்பாகும் எனினும் இது தன்னை சீக்குவல் சர்வர் 2000 குடும்பமாகவே அடையாளப்படுத்திக் கொள்ளும். இது வணிக நோக்கல்லாத பணிகளுக்கும் மட்டுப்படுத்தப்பட்ட வணிகப் பணிகளுக்கும் இலவசமானதாகும். மைக்ரோசாப்டின் தொழிற்கல்விக் கண்காட்சியில் மே 1999 இல் அறிமுகப்படுத்தப்பட்டது. இது விருத்தியாளர்களுக்கான மைக்ரோசாப்ட் ஆபிஸ் 2000 பதிப்பான “ஆபிஸ் 2000 டெவலப்பர் எடிசனுடன்” உள்ளிணைக்கப்பட்டுள்ளது. இதனைத் தொடர்ந்து நவம்பர் 2005 இல் வந்த விரைவான சீக்குவல் சர்வர் எனப்பொருள்படும் சீக்குவல் சர்வர் எக்ஸ்பிரஸ் எடிசன் இதனை மாற்றீடு செய்தது. இதற்கான வணிக ஆதரவு 8 ஏப்ரல் 2008 உடன் முடிவடைந்தது.  

## உசாத்துணைகள்

ja:Microsoft SQL Server#MSDE
# விக்கிப்பீடியா:பங்களிப்பாளர் அறிமுகம்/மணியன்


மணியன், சென்னையில் வாழும் தொலைத்தொடர்பியல் பொறியாளர். முன்பு ஒன்றிய அரசுப்பணியாளர் தேர்வாணையத்தின் இந்தியத் தொலைதொடர்புப் பணி அதிகாரியாகவும் பின்னர் பாரத் சஞ்சார் நிகம் லிமிடெட்டிலும் பணியாற்றிய பிறகு, தனியார் நிறுவனமொன்றில் பணியாற்றி பணி ஓய்வு பெற்றுள்ளார். 2009 முதல் தமிழ் விக்கிப்பீடியாவுக்குப் பங்களித்து வருகிறார். இந்திய தொழில்நுட்பக் கழகங்கள், இந்திரா காந்தி அமைதிப் பரிசு, சூரிய நாட்காட்டி, மஞ்சம்பட்டி பள்ளத்தாக்கு, நீரில் பாய்தல் முதலிய தலைப்புகளில் எழுதியுள்ளார். விக்கிப்பீடியா குறித்த பல உதவிக்கட்டுரைகளைத் தமிழாக்கம் செய்துள்ளார். கூகுள் மொழிபெயர்ப்புத் திட்டச் சீரமைப்பு, விக்கிப்பீடியா கட்டுரைப் போட்டி ஒருங்கிணைப்பு முதலிய திட்டங்களிலும் பங்களித்துள்ளார்.
# அண்ணா நகர் கிழக்கு

**அண்ணா நகர் கிழக்கு** (*Annanagar East*) சென்னை மாநகராட்சியின் ஒரு பகுதி ஆகும்.  

## அமைவு

சென்னை சென்ட்ரல் ரயில் நிலையம் சுமார் 7 கி.மீ தொலைவிலும், சென்னை பன்னாட்டு விமான நிலையம் சுமார் 15 கி.மீ தொலைவிலும் உள்ளன. சென்னை புறநகர் பேருந்து நிலையம் 4 கி.மீ தொலைவிலும் அமைந்துள்ளது. அண்ணா நகர் கிழக்கைச் சுற்றி அமைந்துள்ள மற்ற பகுதிகள், அண்ணா நகர மேற்கு, ஷெனாய் நகர் மற்றும் அயனாவரம் ஆகும்.  

## அஞ்சல் குறியீட்டு எண்

அண்ணா நகர் கிழக்கின் அஞ்சல் குறியீட்டு எண் 600102.  

## கல்லூரிகள்

அண்ணா நகர் கிழக்குப் பகுதியில் கீழ்கண்ட கல்லூரிகள் உள்ளன  

1) வள்ளியம்மாள் கல்லூரி  
2) கந்தசாமி கல்லூரி  

## பூங்காக்கள்

அண்ணா நகர் கிழக்கில் போகைன்வில்லா பூங்கா உள்ளது. 2010 சென்னை சங்கமம் நிகழ்ச்சிகள் இந்தப் பூங்காவிலும் நடைபெற்றன.
# சுல்தான்

சுல்தான்களில் மிகப் பிரபலமானவராகக் கருதப்படும் இரண்டாம் முகமது சுல்தான்.]]  
**சுல்தான்** (*Sultan*, அரபி: سلطان‎) என்பது வரலாற்றில் பல்வேறு பொருள்களைத் தருகின்ற மதிப்புக்குரிய ஒரு பட்டம் ஆகும். இது வலிமை, வல்லமை, அதிகாரம் போன்ற பொருள்களைத் தருகின்ற அரபு மொழிச் சொல்லான *சுல்த்தா* ( **) என்பதில் இருந்து வருவிக்கப்பட்ட ஒரு சொல். எனவே *சுல்தான்* என்பது, வலிமையுள்ளவர், அதிகாரம் உள்ளவர், ஆட்சியாளன் போன்றவற்றைக் குறிக்கப் பயன்பட்டது. பிற்காலத்தில் இது இசுலாமிய ஆட்சி உள்ள பகுதிகளில், முழு இறைமையுள்ள ஆட்சியாளர்களைக் குறித்தது. சுல்தான்களின் ஆளுகைக்கு உட்பட்ட பகுதி சுல்தானகம் எனப்படுகிறது.  

*சுல்தான்*' என்பதின் பெண்பாற் சொல் *சுல்தானா* என்பதாகும். இசுலாமிய வரலாற்றில் மிக அரிதாகக் காணப்படும் பெண் தலைவர்கள் *சுல்தானா* என்று குறிப்பிடப்படுகின்றனர்.  

தற்காலத்தில், மரபுவழி முடியாட்சி கொண்ட இசுலாமிய நாடுகளில் பல ஆட்சித் தலைவர்கள் *அரசன்* என்னும் பொதுப் பெயரால் அழைக்கப்பட்டாலும், ஓமான், புரூணை போன்ற நாடுகளின் ஆட்சியாளரைச் சுல்தான் என்னும் வழக்கு இன்றும் உள்ளது.  

## தற்காலத்துச் சுல்தான்கள்
- புரூணை
  - புரூணை சுல்தான்
- இந்தோனேசியா
  - யோக்யக்கார்த்தா சிறப்புப் பகுதி சுல்தான் (அப்பகுதியின் ஆளுனராகச் செயற்படுகிறார்)
- மலேசியா
  - ஜொகூர் சுல்தான்
  - கெடா சுல்தான்
  - கிளாந்தான் சுல்தான்
  - பகாங் சுல்தான்
  - பேராக் சுல்தான்
  - சிலாங்கூர் சுல்தான்
  - திராங்கானு சுல்தான்
- ஓமான்
  - ஓமான் சுல்தான்

## அரச குடும்ப, மேட்டுக்குடிப் பட்டங்கள்

ஓட்டோமான் பேரரசின் வம்ச முறையில் ஆளும் பாதுசாவின் ஆண் வாரிசுகள் சுல்தான் என்னும் பட்டப்பெயரைக் கொண்டிருந்தனர். அரசுரிமைக்கு வாரிசாக இருப்பவர், முடிக்குரிய இளவரசர் என்னும் பொருளில் *தௌலத்லு நஜாபத்லு வலி அகத்-இசுல்தானத் எபென்டி அசரெத்லெரி* எனப்பட்டனர். வாரிசு உரிமையற்ற இளவரசர்கள் "இளவரசரின் மகன்" என்னும் பொருளில் *சுல்தான் சாடா பே-எபென்டி* என்றவாறான பட்டத்தைக் கொண்டிருந்தனர்.  

தாத்தாரிய அசுட்ராகான் கானகம் போன்ற சில இசுலாமிய நாடுகளில் சுல்தான் என்பது மேட்டுக்குடியினருக்கு உரிய ஒரு பட்டமாக இருந்தது.  

ஓட்டோமான் பேரரசில் ஆளும் சுல்தானின் தாய் *வலிடே சுல்தான்* என்றும், இளவரசர்களின் தாய் *அசேக்கி சுல்தான்* எனவும் அழைக்கப்பட்டனர்.
# பூமிபுத்ரா

ஒரு நாட்டிலோ அல்லது ஓர் இடத்திலோ தோன்றிய பூர்வக் குடியினரை பூமிபுத்திரா என அழைக்கலாம். இந்தச் சொல் மலேசிய நாட்டில் தோன்றிய பூர்வக் குடியினரைச் சுட்ட பயன்படுத்தப்பட்டு வருகின்றது. தீபகற்ப மலேசியாவிலும், கிழக்கு மலேசியாவிலும் தோன்றிய பூர்வக் குடியினர், மற்றும் மலாய்க்காரர்களைப் பூமிபுத்திரா என்று அழைக்கின்றனர். இச்சொல் சமஸ்கிருத மொழியில் இருந்து தோன்றியது. (பூமி=உலகம்/மண், புத்திரா=மகன்). அதாவது மண்ணின் மைந்தர்கள் என பொருள் கொள்ளலாம்.  

***Bumiputra*** என்பது ஒரு சமஸ்கிருதச் சொல்லாக இருந்தாலும், மலாய் மொழியில் இப்போதைக்கு ஒரு வழக்குச் சொல்லாகிவிட்டது. அந்தச் சொல்லை 'பூமிபுத்ரா' என்றுதான் மலேசியாவில் அழைக்கிறார்கள். 1969 மே மாதம் 13ஆம் தேதி மலேசியாவில் ஓர் இனக்கலவரம் நடைபெற்றது. அதை மே 13 கலவரம் என்று அழைக்கிறார்கள். பொதுவாக, மலாய்க்காரர்களுக்கும் சீனர்களுக்கும் இடையே நிலவிய பொருளாதாரப் பாகுபாடுகளே அந்தக் கலவரத்திற்கு மூல காரணம் என்று கருதப்படுகிறது.  

### புதுவாதக் கொள்கை

இந்தக் கலவரத்தில் இந்தியர்களும் பெருமளவில் பாதிப்பு அடைந்தனர். மலாய்க்காரர்கள் மற்ற எல்லா இனங்களையும்விட முன்னேற்றம் அடைய வேண்டும் எனும் ஒரு புதுவாதக் கொள்கையை 1970களில் அரசாங்கம் அறிமுகம் செய்தது. மலாய்க்காரர்களுக்கு கூடுதலான பொருளாதார வாய்ப்புகளை வழங்க வேண்டும் என்று பல்வேறான தீவிரப் பொருளாதாரக் திட்டங்களை அமல்படுத்தியது. அந்தக் கட்டத்தில் மலாய்க்காரர்களுக்கும், மலேசியப் பூர்வீகக் குடிமக்களுக்கும் ‘பூமிபுத்ரா’ எனும் அந்தஸ்து வழங்கப்பட்டது.  

அரசாங்கத்தின் அந்தப் புதுவாதக் கொள்கையினால் நகர்ப்புறங்களில், புற நகர்ப்புறங்களில் வாழ்ந்த மத்தியதர மலாய்க்காரர்கள் மட்டுமே மிகைப் பலன் அடைந்தனர். கிராமப்புற மலாய்க்காரர்கள் தொடர்ந்து ஏழ்மையிலேயே இருந்தனர். இருந்தும் வருகின்றனர். இந்தப் புதுவாதக் கொள்கை இந்தியர்களைப் பெரும் அளவில் பாதித்தது. இண்ட்ராப் எனும் இந்து உரிமைகள் போராட்டக் குழு உருவானதற்கும் அந்தப் புதுவாதக் கொள்கையே காரணமாகும்.
# சைவநெறிக்கூடம்

**சைவநெறிக்கூடம்** புலம்பெயர்ந்து வாழும் ஈழத்து இளவயதினரால் தமிழ்மக்களது மார்க்கமாகிய சைவத்தினை அறிந்து புலம்பெயர் தமிழ்மக்களது சமய ஐயத்தினையும் வெளிநாட்டவர்களுக்கு எமது சமய, இனப்பண்பாட்டு விழுமியங்களினை சரியான உதாரணத்துடன் அகம்புறம் விளக்கச் செய்யும் நோக்குடன் 1994ல் நிறுவப்பட்ட சைவத்தமிழ்மன்றமாகும்.  

## செயற்பாடுகள்

பேர்ண் மாநிலத்தில் கோவில் கொண்டருள் பாலிக்கும் அருள்ஞானமிகு ஞானாம்பிகையுறை ஞானலிங்கேஸ்வரர் ஆலயத்தினை 2007 முதல் அவனருளால் பரிபாலித்து வருகிறது.  

எமது சுயதேடலின் கருவில் விளைந்த சைவநெறிக்கூடம் இன்று வெளிநாட்டவர்களுக்கு எமது மார்க்கத்தினை கோட்பாட்டுரீதியாகவும் செயற்பாட்டுவகையிலும் உயிரூட்டமாக விளக்குவதுடன் எமது வேரைக்காத்து சைவநெறியினை புலம் பெயர் தமிழ்மக்கள் ஒழுகக்கூடியவகையிலும் அதேநேரம் எமது இளந்தமிழ்ச்சமூகம் விருப்புடன் தமது சுயவிருப்பில் ஆர்வத்துடன் ஒழுகக்கூடியமார்க்கமாக எளிமையான ஊடகத்தினால் வெளிக்கொணரும் செயலில் ஈடுபட்டுள்ளது.  

பழையன கழிதலும் புதியன புகுதலும் என்ற வாக்கிற்கேற்ப எமது மார்க்கம் புலம்பெயர்சூழலிற்கு அமைவாக ஒழுகக்கூடிய மார்க்கமாக அமைத்துக்கொடுக்கும் பொறுப்பு சைவஆன்மீக அமைப்புக்களது கடப்பாடாகும். அதேபோல் மனிதர்களால் சமயத்திற்குள் புகுத்தப்பட்ட விடயங்களை களைந்து செப்பனிடப்படுவதுடன் தமிழ்முறைப்படுத்தப்படவேண்டும். சைவசமயத்தவர் வெறுமனே சயமத்தினை வெளியில் இருந்து குறைகூறாது நேரடியாக செயலில் இறங்கி தவறுகளைத் திருத்த வேண்டும் என்ற உந்துதலில் குருவருள், இறையருள் திருவருள் நிறைகூட மேற்கண்ட நோக்கத்துடன் சைவத்தமிழ் மன்றமாக இயங்கிய சைநெறிக்கூடம் அருள்ஞானமிகு ஞானாம்பிகையுறைஞானலிங்கேஸ்வரர் ஆலயத்தினை சுவிஸ் தலைநகர் பேர்ண் மாநிலத்தில் அமைத்துச் செயற்படுகின்றது.  

ஆன்மீக அமைப்புகள் தமது இனத்திற்கான பணியினையும் அதேபோல் மக்களின் அகத்தில் மற்றும் புறத்தில் உள்ள இடர்களைப்போக்கும் கருவியாகவும் அதேபோல் கடின நிலையினை தளர்த்தி ஆற்றுப்படுத்தும் உளச்சேவையும் புரியவேண்டும் அவாவுடன் இவ்வமைப்புத் தொண்டாற்றி வருகிறது.  

## காண்க
# கிழக்கு மலேசியா

தீவிலுள்ள கிழக்கு மலேசியா]]  
**கிழக்கு மலேசியா** (*East Malaysia*) போர்னியோ தீவின் வடக்கிலும், வடமேற்கிலும் மலேசியா நாட்டின் கிழக்கு மலேசியா அமைந்துள்ளது. கிழக்கு மலேசியாவில், மலேசியா நாட்டின் சபா மற்றும் சரவாக் மாநிலங்கள் உள்ளது. இதன் தெற்கில் இந்தோனேசியாவின் கலிமந்தன் பிரதேசம் உள்ளது.  

மலேசியத் தீபகற்பத்திலிருந்து 400 மைல் (640 கி.மீ.) தொலைவில் தென் சீனக் கடலில் கிழக்கு மலேசியா உள்ளது. 2013ம் ஆண்டில் கிழக்கு மலேசியாவின் மக்கள் தொகை 60,88,900 ஆகும்.  

மேலும் கிழக்கு மலேசியாவில் புருணை எனும் சிறு தீவு நாடும், தெற்கில் இந்தோனேசியாவின் கலிமந்தன் பகுதியும் உள்ளது.  

## இதனையும் காண்க
- சபா
- சரவாக்
- புருணை
- போர்னியோ
- கலிமந்தன்
# குசராத்தி எழுத்துமுறை

**குசராத்தி எழுத்துமுறை** குசராத்தி மொழி, கச்சி (அல்லது கட்சி) மொழி ஆகிய மொழிகளை எழுதப் பயன்படுத்தும் எழுத்து முறை. இது தேவநாகரி போன்ற எழுத்து முறையே ஆயினும் சில மாறுதல்கள் உண்டு. குறிப்பாக தேவநாகரி எழுத்துகளில் இருக்கும் மேல் கோடு (கிடைவாட்டாக இருக்கும் மேல்கோடு) இருக்காது. சில எழுத்துகளின் வரி வடிவமும் தேவநாகரியில் இருந்து மாறுபட்டுக் காணப்படும். எழுத்து வரிசை *அமைப்பிலும்* சில குறிப்பிடத்தகுந்த மாறுதல்கள் உள்ளன.  

## உயிரெழுத்துக்கள்

| தனி உயிர் | மெய்
எழுத்தில்
ஏறும் உயிர்க் குறி | ક (க) என்னும்
எழுத்தில்
ஏற்றிக் காட்டல் | தமிழ்
எழுத்தில் | குறியின் பெயர் |
| --- | --- | --- | --- | --- |
| અ | ક | அ |  |  |
| આ | ા | કા | ஆ | *கானோ*
kāno'' |
| ઇ | િ | કિ | இ | ''ஃக்ரஸ்வ அச்<small><sup>3</sup></small>சு<small><sup>3</sup></small>,
hrasva-ajju'' |
| ઈ | ી | કી | ஈ | ''தீ<small><sup>3</sup></small>ர்க<small><sup>3</sup></small> அச்<small><sup>3</sup></small>சு<small><sup>3</sup></small>,
dīrgha-ajju'' |
| ઉ | ુ | કુ | உ | *ஃக்ரஸ்வ வரரூ*
*hrasva-varaṛũ* |
| ઊ | ૂ | કૂ | ஊ | *தீ<small><sup>3</sup></small>ர்க<small><sup>3</sup></small> வரரூ*
*dīrgha-varaṛũ* |
| ઋ | ૃ | કૃ | ரு* |  |
| એ | ે | કે | *ஏக் மாத்ரா* |  |
| ઐ | ૈ | કૈ | ஐ | ''பே<small><sup>3</sup></small> மாத்ர
be mātra'' |
| ઓ | ો | કો | ''கானோ ஏக் மாத்ரா,
kāno ek mātra'' |  |
| ઔ | ૌ | કૌ | ஔ | ''கானோ பே<small><sup>3</sup></small> மாத்ர,
kāno be mātra'' |
| ઍ | ૅ | કૅ | ஏ |  |
| ઑ | ૉ | કૉ | ஓ | } |

## மெய் எழுத்துகள்
| வல்லினம்
Plosive | மூக்கொலி
<small>மெல்லினம்</small>
Nasal consonant | இடையினம்
Sonorant | காற்றொலி
Sibilant consonant |
| --- | --- | --- | --- |

| kʃə |  |  |  |
| --- | --- | --- | --- |
| જ્ઞ | க்<small><sup>3</sup></small>ஞ | gnə | } |

## சான்றுகோள்
# அகதா புயல்


**அகத்தா புயல்** (*Tropical Storm Agatha*) என்பது 2010, மே 29 இல் நடு அமெரிக்காவின் பல பகுதிகளில் தாக்கிய வெப்பவலயப் புயல் ஆகும். இப்புயல் தாக்கிய பகுதிகளில் வெள்ளப்பெருக்கு ஏற்பட்டு பெரும் பாதிப்பு ஏற்பட்டது. கிழக்கு பசிபிக் பகுதியில் 1997 ஆம் ஆண்டு வீசிய புயலுக்குப் பின்னர் இச்சூறாவளியே பெரும் பாதிப்பை ஏற்படுத்தியுள்ளது. அகத்தா மே 29 ஆம் நாள் ஆரம்பித்து மே 30 இல் முடிவுக்கு வந்தது. காற்று ஆகக்கூடியது 45 மை/மணி ( வேகத்தில் வீசியது. மே 29 மாலை நேரம் இப்புயல் குவாத்தமாலா-மெக்சிக்கோ எல்லைப்பகுதியைத் தரை தட்டியது. இப்புயல் காரணமாக நடு அமெரிக்கா முழுவதும் பெரும் மழை பெய்தது. குவாத்தமாலாவில் 118 பேர் உயிரிழந்தனர், 53 பேர் மண்சரிவு காரணமாகக் காணாமல் போயுள்ளனர். எல் சல்வடோரில் 18 பேரும், நிக்கராகுவாவில் ஒருவரும் உயிரிழந்துள்ளனர்.  

புயல் காரணமாக குவாத்தமாலாவில் மிக கடுமையாக மழை பெய்தது. இதனால் சுமார் 3 அடி உயரத்துக்கு வீதிகளில் வெள்ளம் கரை புரண்டோடியது.  

தலைநகர் குவாத்தமாலா அருகேயுள்ள சான்அன்டோனியோ பலோபோ நகரில் கடுமையான நிலச்சரிவு ஏற்பட்டது. இதனால் வீடுகள் மண்ணுக்குள் புதைந்தன. மரங்கள், மின்கம்பங்கள் வீதிகள் போன்றவையும் மண்ணுக்குள் மறைந்தன.  

கோப்பித் தோட்டங்கள் பூமிக்குள் புதைந்து நாசமானது. மேலும் ஸ்வல்லன் ஆற்றில் ஏற்பட்ட வெள்ளப் பெருக்கு காரணமாக கரை உடைந்தது. இதையடுத்து வெள்ளம் கிராமங்களில் புகுந்தது.  

குவாத்தமாலாவைத் தாக்கிய அகதா புயல் பக்கத்து நாடுகளான எல் சால்வடோர், ஹொண்டுராஸ் ஆகிய நாடுகளையும் தாக்கியது. பலத்த மழை பெய்ததால் அங்கும் வெள்ளப்பெருக்கு மற்றும் நிலச்சரிவு ஏற்பட்டன.
# ஜ. ரா. சுந்தரேசன்

**ஜலகண்டபுரம் ராமசுவாமி சுந்தரேசன்** என்னும் **ஜ. ரா. சுந்தரேசன்** (சூன் 1, 1932 - திசம்பர் 7, 2017) பிரபல தமிழ் எழுத்தாளர் ஆவார். தமது தாயார் மற்றும் தந்தையார் பெயர்களை இணைத்து **பாக்கியம் ராமசாமி** என்னும் புனைபெயரில் நகைச்சுவைக் கதைகள் மற்றும் தொடர் புதினங்களுக்காக மிகவும் புகழ் பெற்றார். இவர் பத்மஸ்ரீ விருது பெற்ற ஜ.ரா.கிருஷ்ணமூர்த்தியின் சகோதரன். சேலத்தைச் சேர்ந்த ஜலகண்டாபுரம் என்னும் ஊரைச் சேர்ந்தவர்.  

தனிப்பட்ட எழுத்தாளராக அறியப்பட்டதற்கும் மேலாக, நெடுங்காலம் குமுதம் என்னும் தமிழ் வார இதழில் ஆற்றிய பணிகளுக்காகவே இவர் அதிகம் அறியப்படுகிறார். அவ் வார இதழில் பல சிறுகதைகளும் தொடர்கதைகளும் புதினங்களும் மற்றும் அதன் சகோதரப் பத்திரிகையாக வெளிவந்து கொண்டிருந்த மாலைமதியில் பல குறு புதினங்களும் எழுதியுள்ளார்.  

இவரது, அப்புசாமி மற்றும் சீதாப்பாட்டி என்னும் கதாபாத்திரங்கள் இறவாப் புகழ் பெற்றுள்ளன. 1963ஆம் ஆண்டில் இவ்விரு கதாப்பாத்திரங்களையும் கொண்டு முதல் கதையைக் குமுதத்தில் எழுதினார். தொடர்ந்து பற்பல நகைச்சுவைச் சிறுகதைகள், புதினங்கள் ஆகியவற்றை உருவாக்கினார். இவற்றில் சில ஜெயராஜ் ஓவியம் கொண்டு சித்திரக் கதைகளாகவும் வெளி வந்துள்ளன.'அப்புசாமியும் ஆப்பிரிக்க அழகியும்', 'மாணவர் தலைவர் அப்புசாமி', 'அப்புசாமியும் 1001 இரவுகளும்' ஆகியவை பிரபலமானவை. தற்போது அப்புசாமி.கொம் என்ற நகைச்சுவை வலைத்தளத்தை நடத்தி வந்தார்.  

'அப்புசாமி - சீதாப்பாட்டி நகைச்சுவை அறக்கட்டளை' என்ற அமைப்பையும், 'அக்கறை' என்ற அமைப்பையும் பல ஆண்டுகளாக நடத்தி வந்தார். சிறந்த இசைக் கலைஞர்களைக் கொண்டு 'அப்புசாமி - சீதாப்பாட்டி இசைக் கூடல்' என்ற அமைப்பை துவங்கி நடத்தி வந்தார்.  

### படைப்புகள்
1. பாசாங்கு
1. மனஸ்
1. கதம்பாவின் எதிரி
1. முள்ளின் காதல்
1. தேடினால் தெரியும்
1. மாணவர்தலைவர் அப்புசாமி
1. அப்புசாமியும் ஆப்பிரிக்க அழகியும்
1. ஆயிரத்தொரு அப்புசாமி இரவுகள்
1. சீதாப்பாட்டியின் சபதம்
1. அப்புசாமி படம் எடுக்கிறார்
1. ஆகஸ்ட் தியாகி அப்புசாமி
1. அப்புசாமியும் கலர் டி.வி.யும்
1. அப்புசாமியின் தாலிபாக்கியம்
1. ஆகாசவாணியில் அப்புசாமி
1. அப்புசாமி பரீட்சை எழுதுகிறார்
1. அப்புசாமியும் அற்புதவிளக்கும்
1. பாமரகீதை
1. பெண் பார்த்தல் ஒரு பேத்தல்
1. அப்புசாமி 80 (இரு தொகுப்புகள்)

## மறைவு
பாக்கியம் ராமசாமி 2017 டிசம்பர் 7 நள்ளிரவு சென்னையில் காலமானார். பாக்கியம் ராமசாமிக்கு விஜயலட்சுமி என்ற மனைவியும், 3 மகன்களும் உள்ளனர்.
# மீடியாவிக்கி:Ipbreason-dropdown

- பொதுவான தடைக் காரணங்கள்
  - பொருத்தமற்ற உள்ளடக்கங்களை எழுதுதல்
  - பொய்யான தகவல்களை இடல்
  - பக்கங்களிலிருந்து உள்ளடக்கங்களை நீக்கல்
  - பக்கங்களுக்கு அர்த்தமற்ற உள்ளடக்கங்களை இணைத்தல்
  - பொறுப்பற்ற நடவடிக்கைகள்
  - ஒரு பயனர் பல கணக்குகளைப் பேணல்
  - ஏற்றுக்கொள்ளப்படமுடியாத பயனர் பெயர்
  - வெறுப்புணர்வுடன் கூடிய தொகுப்புகளை இடுதல்
  - கைப்பாவையாக செயற்படல்
  - விக்கி கொள்கைக்குப் புறம்பாக வெளி இணைப்புகள் சேர்த்தல்
  - பதிப்புரிமையுள்ள உள்ளடக்கங்களைச் சேர்த்தல்
  - தொகுத்தல் போர்
  - தனிநபர் தாக்குதல்
# ஆனந்த கும்மி



**ஆனந்த கும்மி** 1983 ஆம் ஆண்டு வெளிவந்த தமிழ்த் திரைப்படம். பாலகிருஷ்ணனின் இயக்கத்தில் வெளிவந்த இத்திரைப்படத்தில், மாஸ்டர் பாலசந்தர் (அறிமுகம்), அஸ்வினி (அறிமுகம்), கவுண்டமணி, உட்படப் பலர் நடித்திருந்தனர். வைரமுத்து, பஞ்சு அருணாசலம், கங்கை அமரன் ஆகியோரின் பாடல்களுக்கு இளையராஜா இசையமைத்திருந்தார்.  
## கதை
ஒரு சிறிய கிராமத்தின் பண்ணையார் அவரது தாராள மனப்பான்மை மற்றும் கருணை காரணமாக மிகவும் மதிக்கப்படுகிறார். அவரது மனைவி சமமாக விரும்பப்படுபவர், அன்பான தம்பதியருக்கு ஜீவா (பாலச்சந்தர்) என்ற மகன் உள்ளார். பண்ணையாரின் வலது கை மனிதர் அழகிரி, அவர் வன்முறைக்கு ஆளாகும்போது நகரம் முழுவதும் அஞ்சுகிறார். இருப்பினும், அவர் ஒரு அநீதியை அல்லது தவறான தலையீட்டை உணரும்போது மட்டுமே அவர் வன்முறையை நாடுவார். அழகிரியின் சகோதரி தேவானை, செல்வி (அஸ்வினி) என்ற மகளுடன் ஒரு இளம் விதவை. பண்ணையாரும் அவரது மனைவியும் தேவனாயின் குடும்பத்தை நிதி ரீதியாக ஆதரிக்கின்றனர். செல்வியும் ஜீவாவும் ஒன்றாக பள்ளிக்குச் சென்று குழந்தை பருவத்திலிருந்தே நண்பர்கள். அவர்கள் வயதாகும்போது, ​​அவர்களின் நட்பு அன்பாக வளர்கிறது. அவர்கள் ஒரே கல்லூரியில் சேர செல்கிறார்கள். அவர்கள் விலகி இருக்கும்போது, ​​இரு குடும்பங்களுக்கிடையில் நீண்ட காய்ச்சும் ரகசியங்கள் வெளிச்சத்துக்கு வந்து இரு குடும்பங்களின் சூழ்நிலைகளையும் கடுமையாக மாற்றுகின்றன.ஜீவாவும் செல்வியும் மிகவும் மாற்றப்பட்ட சூழ்நிலைக்கு வீடு திரும்பி, தங்கள் காதலுக்கு புதிய சவால்களை எதிர்கொள்கிறார்கள்.  

## நடிகர்கள்
- ஜீவாவாக பாலச்சந்தர்
- அஷ்வினி செல்வி போன்று
- கல்லூரி வார்டனாக கல்லாப்பெட்டி சிங்காரம்
- கவுண்டமணி வெள்ளியங்கிரி போன்று
- செந்தில்
- முரளி மோகன்
- கௌரிஷங்கர்
- ஏ.கே.ராஜேந்திரன்
- வசந்தி
- கெசவி நல்லம்மல்
- குழந்தை ஷாலினி
- மாஸ்டர் ராபர்ட்
## பாடல்கள்
இத்திரைப்படத்திற்கு இளையராஜா இசையமைத்தார். பாடல்கள் வைரமுத்து மற்றும் கங்கை அமரன் ஆகியோரால் எழுதப்பட்டது.  
| 1. | "ஆனந்த கும்மி" | எஸ். பி. சைலஜா | வைரமுத்து |
| --- | --- | --- | --- |
| 2. | "ஒரு கிளி உருகுது" | எஸ். ஜானகி, எஸ். பி. சைலஜா |  |
| 3. | "மலர்ந்திருக்கு" | எஸ். ஜானகி, எஸ். பி. சைலஜா |  |
| 4. | "ஊமை நெஞ்சின்" | எஸ். பி. பாலசுப்பிரமணியம், எஸ். ஜானகி |  |
| 5. | "ஒரு கிளி உருகுது" | எஸ் பி பாலசுப்ரமணியம் |  |
| 6. | "ஓ வெண்ணிலாவே" | எஸ்.பி. பாலசுப்பிரமணியம் |  |
| 7. | "தாமரைக்கொடி தரையில்" | எஸ். பி. பாலசுப்பிரமணியம் |  |
| 8. | "திண்டாடுதே" | இளையராஜா |  |
| 9. | "ஆனந்த கும்மி - ஓ வெண்ணிலாவே வா" | எஸ். பி. பாலசுப்பிரமணியம், எஸ். ஜானகி & எஸ். பி. சைலஜா |  |
| 10. | "அண்ணன் மாரே" | எஸ். பி. பாலசுப்பிரமணியம், இளையராஜா, கங்கை அமரன் & டாக்டர் கல்யாண் | கங்கை அமரன் |
| 11. | "மச்சான் மாட்டிக்கிட்டாரு" | எஸ். பி. பாலசுப்பிரமணியம், இளையராஜா, கங்கை அமரன் மற்றும் பி. ௭ஸ். சசிரேகா | } |
# பொதுவுடமை தொழிலாளர் கட்சி


**பொதுவுடமை தொழிலாளர் கட்சி** (*Communist Workers Party*, கம்யூனிஸ்ட் வோர்கர்ஸ் பார்ட்டி) இந்தியாவில் இயங்கும் ஒரு அரசியல் கட்சி. இதன் தலைவராக உள்ளவர் சங்கர் சிங். பீகார் மாநிலத்தை சேர்ந்தவர். சுசியை சிப்தாஸ் கோஷ் துவங்கிய போது இவர் உடன் இருந்தவர். இவர் விடுதலைப் போராட்ட வீரரும், ஒரு முதுபெரும் சோசலிசவாதியும் ஆவார். தமிழகக் கிளைத் தலைவராக தோழர் அருளநந்தன் சாமி உள்ளார்.  

இந்த கட்சியானது தமிழகம், கேரளம், மகாராட்டிரம், உத்தரப் பிரதேசம், மத்தியப் பிரதேசம், பீகார், மேற்கு வங்காளம் ஆகிய இடங்களில் உள்ளது. தமிழில் மாற்றுக்கருத்து பத்திரிக்கை வெளி வருகிறது.